Երեք խոզուկներ (մուլտֆիլմ, 1933)

Երեք խոզուկներ (մուլտֆիլմ, 1933) (անգլ.՝ Three Little Pigs), կարճամետրաժ մուլտֆիլմը հեռարձակվել է 1933 թվականի ապրիլի 27-ին «Silly Symphonies» «Walt Disney Studios» սերիաներով United Artists դիստրիբյուտորի միջոցով։ Մուլտֆիլմը 1994 թվականին անիմացիայի պատմաբան Աջերի Բեկոնի կազմած 50 լավագույն մուլտֆիմերի ցանկում զբաղեցնում է 11-րդ հորիզոնականը։ Մուլտֆիլմի նկարիչ-անիմատորն է Արտ Բեբբիտը։


== Սյուժե ==
Երեք եղբայրներն սեփական տներ են կառուցում են աղյուսից, փայտից և ծղոտից։ Նրանք բոլորը նվագում են տարբեր երաժշտական գործիքների վրա․ Նիֆ-Նիֆը՝ ֆլեյտայի, Նաֆ-Նաֆը՝ ջութակի, իսկ Նոֆ-Նոֆը՝ դաշնամուրի։ Առաջին երկուսն իրենց տները կառուցում են հեշտությամբ, ինչից հետո ողջ օրը հանգստանում են և պարում։ Երրորդը՝ Նոֆ-Նոֆը (անգլ.՝ Practical Pig, Գործնական խոզուկ), աշխատում է ամբողջ օրը՝ կառուցելով ամուր աղյուսե տուն, բայց եղբայրները ծիծաղում են նրա վրա։ Նա նախազգուշացնում է, որ եթե նրանք ավելի լավ տներ չկառուցեն, Գորշ Գայլը կբռնի նրանց։ Նաֆ-Նաֆը (անգլ.՝ Fiddler Pig, Ջութակահար Խոզուկ) և Նիֆ-Նիֆը (անգլ.՝ Fifer Pig, Ֆլեյտահար Խոզուկ) ուշադրություն չեն դարձնում իրենց եղբոր ասածի վրա և շարունակում են երգել «Մենք չենք վախենում գորշ գայլից» երգը (անգլ.՝ «Who’s afraid of big bad wolf?»)։
Մի անգամ մեծ, չար Գայլը (անգլ.՝ «Big Bad Wolf», մեծ վատ գայլ) իսկապես գալիս է և փչելով քանդում ծղոտե տունը։ Ֆլեյտահարը փախչում է դեպի փայտե տուն՝ եղբոր մոտ։ Գայլը ձևացնում է, որ հանձնվում է և հեռանում, բայց վերադառնում է անմեղ գառի արտաքինով։ Խոզուկները նրան չեն հավատում, ինչից հետո գայլը փչելով քանդում է փայտե տունը։ Այդ ժամանակ երեք խոզուկները հավաքվում են աղյուսե տան մեջ։ Գայլը ձևանում է խոզանակներ վաճառող և փորձում փչել գայլադիմացկուն աղյուսե տունը, բայց նրա մոտ չի ստացվում։ Վերջապես նա փորձում է տուն մտնել ծխնելույզից, բայց Նոֆ-Նոֆը բացում է եռացող ջրով լցված կաթսայի կափարիչը, որտեղ ավելացնում է բեևեկնախեժ և գայլն ընկնում է ուղիղ կաթսայի մեջ։ Ցավից կաղկանձելով՝ գայլը փախչում է, իսկ խոզուկները կրկին երգում են «Մենք չենք վախենում գորշ գայլից»։ Այդ ժամանակ Նոֆ-Նոֆը թակում է, նրա երկու եղբայրները որոշում են, որ գայլը վերադարձել է և թաքնվում են մահճակալի տակ։


== Հնչյունավորում ==


== Մրցանակներ ==
1933 — «Օսկար» մրցանակ լավագույն կարճամետրաժ անիմացիոն ֆիլմի համար
1934 — ոսկե մեդալ Վենետիկում՝ Կինոլոգիական միջազգային ֆեդերացիայում, Ուոլթ Դիսնեյին՝ լավագույն մուլտիպլիկացիոն ռեժիսուրայի համար
1994 — մտցվել է 50 մեծագույն մուլֆիլմների 11-րդ համարի տակ
2007 — մտցվել է Ազգային ֆիլմերի ցանկի մեջ


== Այլ ==
Մուլտֆիլմից հետո «Մենք չենք վախենում գորշ գայլից» («Who’s afraid of the big bad wolf?») երգը դարձել է հանրամատչելի։
Աղյուսե տան մեջ կախված են նախնիների նկարները։ Առաջինում՝ մայր խոզը վեց խոզուկներով, երկրորդում՝ հայրը նրբերշիկների տեսքով, երրորդում նույնպես հայրն է, բայց խոզապուխտի տեսքով։
Նոֆ-Նոֆի տունը կառուցվել է գայլադիմացկուն շաղախից (wolf proof cement) և ներկից (wolf proof paint)։ Այդպես էր գրված շինանյութերի վրա։
Գորշ Գայլը հայտվում է «Mickey’s Polo team» ֆիլմում որպես գործող անձերից մեկը։ Դահլիճում նստած են նաև Երեք Խոզուկները։


== Պրիմերա ==
 ԱՄՆ —  1933 թվականի մայիսի 27-ին ԱՄՆ-ում կայացել է համաշխարհային պրեմիերան։
 Ֆինլանդիա — ֆիլմի եվրոպական պրեմերիան կայացել է 1934 թվականի ապրիլի 1-ին Հելսինկի քաղաքում։
 Իտալիա — 1934 թվականի օգոստոսին երկրորդ միջազգային կինոփառատոնի շրջանակներում ֆիլմը ցուցադրվել է Վենետիկում։
ՍՍՀՄ — 1936 թվականից սովետական կինովարձույթում է։


== Տես նաև ==
Blitz Wolf — Տեքս Էյբերի 1942 թվականի Երեք խոզուկների և Սլիկայի մասին մուլտֆիլմը (գայլ Ադոլֆի պատկերով)։
Պոլկա երեք խոզուկների համար —1943 թվականի մուլտֆիլմ Merrie Melodies շարքից։


== Ծանոթագրություններ ==


== Արտաքին հղումներ ==
 Три поросёнка  (ռուս.)
 Три поросёнка  (անգլ.)